Document ID: 32006R0040

KOMMISSIONENS FORORDNING (EF) Nr. 40/2006
af 10. januar 2006
om ændring af forordning (EF) nr. 4/2004 om gennemførelsesbestemmelser til Rådets forordning (EØF) nr. 4045/89 om medlemsstaternes kontrol med de foranstaltninger, der indgår i ordningen for finansiering gennem Den Europæiske Udviklings- og Garantifond for Landbruget, Garantisektionen
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 4045/89 af 21. december 1989 om medlemsstaternes kontrol med de foranstaltninger, der indgår i ordningen for finansiering gennem Den Europæiske Udviklings- og Garantifond for Landbruget, Garantisektionen, og om ophævelse af direktiv 77/435/EØF (1), særlig artikel 19, og
ud fra følgende betragtninger:
(1)
Ifølge forordning (EØF) nr. 4045/89 skal medlemsstaterne meddele Kommissionen visse oplysninger. Kommissionens forordning (EF) nr. 4/2004 (2) fastsætter en standard for meddelelsernes form og indhold. Da standardiseringen af formen og indholdet af sådanne meddelelser gør det lettere at anvende dem og sikrer en ensartet fremgangsmåde, bør der vedtages nærmere regler for deres form og indhold.
(2)
Forordning (EF) nr. 4/2004 bør derfor ændres i overensstemmelse hermed.
(3)
Foranstaltningerne i denne forordning er i overensstemmelse med udtalelse fra Komitéen for Den Europæiske Udviklings- og Garantifond for Landbruget -
UDSTEDT FØLGENDE FORORDNING:
Artikel 1
I forordning (EF) nr. 4/2004 foretages følgende ændringer:
1)
Artikel 5 ændres som følger:
a)
Stk. 1 affattes således:
»1. Den årlige rapport, der er omhandlet i artikel 9, stk. 1, i forordning (EØF) nr. 4045/89, skal indeholde detaljerede oplysninger om hvert af de aspekter af anvendelsen af forordning (EØF) nr. 4045/89, der er anført i del I i bilag II til nærværende forordning, og skal omfatte detaljerede oplysninger i overensstemmelse med de modeller, der er vist i del II i bilag II.«
b)
Stk. 3 affattes således:
»3. Den liste over virksomheder, der er omhandlet i artikel 7, stk. 2, i forordning (EØF) nr. 4045/89, opstilles som vist i modellen i bilag IV til nærværende forordning og skal omfatte transaktionsdata i det format, der er anført i artikel 6, stk. 3.«
c)
Følgende indsættes som stk. 8:
»8. Den risikoanalyse, der er omhandlet i artikel 2, stk. 2, i forordning (EØF) nr. 4045/89, opstilles som vist i modellen i bilag IX til nærværende forordning.«
2)
Artikel 6 affattes således:
»Artikel 6
1. De oplysninger, der skal gives efter artikel 5, stk. 1 til 4, samt stk. 7 og 8, fremsendes i elektronisk form i et format, som fastlægges af Kommissionen.
2. De oplysninger, der skal gives efter artikel 5, stk. 5 og 6, fremsendes på papir eller i elektronisk form i et format, som aftales mellem afsender og modtager. En bekræftelse af modtagelsen af hver anmodning/hvert svar i henhold til artikel 5, stk. 5 og 6, fremsendes til afsenderen.
3. Transaktionsdata i henhold til artikel 7 i forordning (EØF) nr. 4045/89 meddeles i elektronisk form i det format, der er fastsat i bilag I, i bilag II, punkt 2, og i bilag III til Kommissionens forordning (EF) nr. 2390/1999 (3).
3)
Bilag II erstattes af teksten i bilag I til nærværende forordning.
4)
Bilag III erstattes af teksten i bilag II til nærværende forordning.
5)
Bilag VIII erstattes af teksten i bilag III til nærværende forordning.
6)
Der indsættes et nyt bilag IX, hvis tekst findes i bilag IV til nærværende forordning.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 10. januar 2006.

Labels: 12
2
4
15